
«Өрт қауіпсіздігіне қойылатын жалпы талаптар» 
техникалық регламентін бекіту туралы Төтенше жағдайлар 
министрінің 2021 жылғы 17 тамыздағы № 405 бұйрығына өзгерістер енгізу туралы» Төтенше жағдайлар министрі бұйрығының жобасына
тұжырымдама

1) техникалық регламенттің атауы 
«Өрт қауіпсіздігіне қойылатын жалпы талаптар» техникалық регламентін бекіту туралы Төтенше жағдайлар министрінің 2021 жылғы 17 тамыздағы
№ 405 бұйрығына өзгерістер енгізу туралы» Төтенше жағдайлар министрі бұйрығының жобасы.

2) жобаны әзірлеу мақсаты
Қазақстан Республикасының Құрылыс кодексіне сәйкес келтіру.

3) техникалық регламенттің қолданылу саласы мен объектілері
Техникалық регламенттің ережелері орындау үшін міндетті. Техникалық регламент өрт қауіпсіздігі саласында техникалық тәртіптің негізгі ережелерін анықтайды және өрт және оның қауіпті факторларының, заттар мен материалдардың, сондай-ақ өрт және өрт жарылыс қауіптері бойынша технологиялық орталардың, жарылысқа қауіпті және өртке қауіпті аймақтардың, өрт қауіптілігі бойынша құрылыс материалдарының; өрт жарылысы және өрт қауіптілігі бойынша құрылыс конструкциялары мен өртке қарсы бөгеттердің, электр қондырғыларының, сыртқы қондырғылардың, ғимараттардың, құрылыс және үй-жайдың, қалалық және ауылдық мекендерді жобалаған кезде, құрылыс пен ғимаратты жобалау және  салу кезінде олардың тіршілік кезеңінің барлық сатысында әр түрлі бағыттағы шаруашылық нысандары өрт қауіпсіздігі талаптарының; өнімдердің сыныптамасын орнатады.

4) реттеу адресаттары, оның ішінде кәсіпкерлік қызмет субъектілері және техникалық регламентте көзделген реттеумен оларға болатын әсер
Тіршілік циклінің барлық сатысында әр түрлі мақсаттағы шаруашылық жүргізу құқығындағы объектілер.

5) жағымсыз әсердi барынша азайту үшiн реттеу белгiленуi қажет проблемалар туралы ақпарат
Жоқ.

6) қауіпті факторлар (қатерлер)
Өрттер республиканың экономикалық даму қарқынына, елдегі экологиялық жағдайлар мен әлеуметтік жағдайларға кері әсерін тигізеді.    
Өрт кезінде адамдардың қаза болуы – ғылыми, техникалық және ұйымдық міндеттер кешенінің жүзеге асуына жоғары назарды талап ететін, ерекше алаңдататын нәрсе. 
Өрт қауіпсіздігінің жалпы талаптарының болмауы өрт санының және олардан келетін материалдық зиянның және сол өртте адамдардың қаза болу және зақымдану жағдайларының ұлғаюына әкеп соғады. 

7) Қазақстан Республикасының және Еуразиялық экономикалық одақтың нормативтiк құқықтық базасының болуы және оның жай-күйi туралы ақпарат (техникалық регламент объектiсiне қойылатын талаптарды белгiлейтiн заңдар, қаулылар, санитариялық, құрылыс, өрт және басқа нормалар мен қағидалар) 
«Өрт қауіпсіздігіне қойылатын жалпы талаптар» техникалық регламентін бекіту туралы Қазақстан Республикасы Төтенше жағдайлар министрінің 
2021 жылғы 17 тамыздағы № 405 бұйрығы.

8) халықаралық деңгейдегі нормативтік құжаттардың болуы туралы ақпарат (халықаралық шарттар, директивалар, басқа елдердің техникалық регламенттері және басқалар)
Еуразиялық экономикалық одақ туралы шарт (Х-бөлім. Техникалық реттеу)
ISO 3941:2007 «Өрттерді классификациялау»;
ISO 834-1:1999 «Отқа төзімділігін зерттеу. Құрылыс конструкциясы элементтері. 1-бөлім. Жалпы талаптар»;
ISO 13571:2012 Өрт кезіндегі өмірге қауіптілік. Өрт кезінде адамдар үшін қорғалу уақытын бағалау бойынша басшылық нұсқаулар;
ISO 23932:2009 Өрт қауіпсіздігі техникасы. Жалпы қағидаттар.  
ISO/TR 15656:2003 Отқа төзімділік. Өрттің таралу сипаты тұрғысынан қарағанда құрылысты есептеу үшін үлгілердің болжау қабілетін бағалау бойынша басшылық нұсқаулар;
ISO/TS 24679:2011 Өрт қауіпсіздігі техникасы. Өртке ұшыраған құрылыстардың жұмыс сипаты; 
ISO 29473:2010 Отқа төзімділігін зерттеу. Өлшеудің белгісіздігі»;
ISO 15928-4:2011 Үйлер. Сипаттамасын суреттеу. 4-бөлім. Өрт қауіпсіздігі;
NFPA 5000 «Құрылыс және ғимарат қауіпсіздігі нормалары»;
NFPA 101 «Тіршілік қауіпсіздігін қамтамасыз ету нормалары».

9) өндірістік, сынақ базасының және жалпы саланың жай-күйі туралы ақпарат
«Азаматтық қорғау саласындағы ұлттық ғылыми зерттеулер, даярлау және оқыту орталығы» АҚ-ның ӨСЗ.
Аккредитация салалары техникалық регламенттің талаптарын орындау үшін жұмыстар жүргізуге мүмкіндік беретін жеке меншік зертханалар.

10) техникалық регламентті енгізу үшін қабылдануы қажет шаралар туралы ақпарат
Техникалық регламент талаптарын жобалаушы, құрылыс-монтаждау, пайдаланатын ұйымдар мен басқа да нарық субъектілеріне дейін жеткізу.   

11) техникалық регламентті енгізуден күтілетін нәтижелерді, оның ішінде техникалық регламентті енгізуден өндірушілерге, тұтынушыларға және жалпы ел экономикасына тигізілетін ықтимал оң және (немесе) теріс әсері туралы ақпаратты, ықтимал техникалық кедергілерді болжамдау
Қазақстан Республикасының Құрылыс кодексіне сәйкес келтіру

12) Қазақстан Республикасындағы өндірістің көлемі және техникалық регламенттің әзірленетін (өзгеріс енгізілетін/жойылатын) әрекетіне жататын өнімдердің импортының көлемі туралы ақпарат
	Қазақстанда осы техникалық регламенттің күші қолданылатын мынадай өнім шығарылады:
- өрт автоматикасының құралдары (өрт хабарлағыштары, өрт құлақтандырғышы, газбен өрт сөндіру модульдері);
- өрт техникасы (өрт сөндіргіштер; көбік түзгіштер; өрт түтікқұбырлары; өрт сөндірушінің жауынгерлік киімі; жоғары жылу әсерінен арнайы қорғау киімі; өрт шкафтары; механикаландырылмаған қол өрт аспаптары);
- құрылыс материалдары, конструкциялар мен бұйымдар, лак-бояу өнімі, өңдеу материалдары (өрт қауіптілігі бойынша), оттан қорғау құрамдары.
Айта кету керек, құрылыста қолданылатын өнімнің басым көпшілігі импорттық өнім болып табылады.
Осы техникалық регламентке енгізілетін өзгерістер өнімге жаңа талаптарды белгілемейді.

13) Техникалық регламентке сәйкес келтіру қажет нормативтік құқықтық актілер туралы ақпарат
Жоқ 

